בשנת 2019 קבעה כי סילוקו של סטודנט מאוניברסיטת פרדו עקב תלונה על הטרדה מינית אינו חוקי, מכיוון שרשויות האוניברסיטה לא ראיינו את המתלוננת, ולא איפשרו לו להציג ראיות להגנתו. בארט קבעה כי אלו פגמים בתהליך הפוגעים בזכות להליך הוגן בהתאם לתיקון ה-14 לחוקת ארצות הברית.
התיקון השני לחוקת ארצות הברית.
בשנת 2019 פסק בית המשפט שחוק האוסר החזקת כלי נשק על עבריינים שהורשעו בפשעים לא-אלימים אינו מנוגד לחוקה. בארט התנגדה לפסק הדין, בדעת מיעוט, וטענה כי החוק מנוגד לתיקון השני לחוקת ארצות הברית.
הגירה לארצות הברית.
בשנת 2020 פסל בית המשפט צו נשיאותי של דונלד טראמפ בו הוא מבקש להקשיח את הסטנדרטים לקבלת גרין קארד, על מנת לצמצם את ההגירה לארצות הברית. בארט כתבה, בדעת מיעוט, שהצו של טראמפ הוא מידתי.
מגפת הקורונה.
בשנת 2020, בית המשפט העליון קיבל עתירה של שתי קהילות חרדיות ובישופות נוצרית בברוקלין נגד החלטה שמגבילה באופן זמני התכנסויות בבתי כנסת ובכנסיות במדינת ניו יורק. קולה של בארט היה המכריע בהחלטה, שהתקבלה ברוב של חמישה שופטים מול ארבעה. לפני מינויה, בית המשפט העליון דחה עתירות נגד הגבלות דומות על בתי תפילה בקליפורניה ובנבאדה.
חיים אישיים.
בארט היא קתולית. היא נישאה בשנת 1999 לג'סי בארט, משפטן מאינדיאנה, והם גרים בסאות' בנד. בשנת 2017 דיווח הניו יורק טיימס כי בארט ובעלה הם חברים פעילים בקבוצה קתולית בשם "People of Praise", בעלת מאפיינים של פנטקוסטליזם ומיסטיקה. לזוג שבעה ילדים, מתוכם שני ילדים מאומצים מהאיטי: בת שאומצה בשנת 2005, ובן שאומץ לאחר רעידת האדמה בהאיטי בשנת 2010. לבנם הביולוגי הצעיר ביותר יש תסמונת דאון.
אל-עאלם אל-יום
אל-עאלם אַלְ-יַוְם (בערבית: العالم اليوم – "העולם היום") הוא עיתון עסקים בערבית שמפורסם בקהיר, מצרים. זהו העיתון העצמאי הפרטי הראשון של המדינה.
היסטוריה.
על-עאלם אל-יום, שבסיסו בקהיר, הושק בשנת 1991 כעיתון העסקי הראשון במצרים. בנוסף, זהו העיתון העצמאי הראשון בבעלות פרטית של המדינה. יאסר ת'אבת ועמאד אדיב הם מייסדי העיתון.
הבעלים של העיתון הם חברת Good New 4Me Holding אשר מחזיקה גם בעיתון נוסף ושמו Nahdet Misr. עמאד אדיב הוא גם היו"ר ולמיס אל-חדידי הוא מנכ"ל העיתון.
העיתון מתפרסם שש פעמים בשבוע ומתמקד בחדשות עסקיות ביחס למצרים, המזרח התיכון ושאר חלקי העולם. העיתון מציע גם ניתוחים פיננסיים. קהלי היעד שלה כוללים מובילי דעה, נשות עסקים וגברים ומקבלי החלטות בתאגידים רב לאומיים ופרטיים. לעיתון משרדים בפריז, לונדון, ז'נבה, בון, ערב הסעודית, כווית, קטר, בחריין, מרוקו וביירות. הוא מפרסם מהדורה מצרית ומהדורת אזור המפרץ.
בשנת 2003 מספר הקוראים המשוער היה 650,000 והמחזור היה 15,000 עותקים. תפוצת העיתון בשנת 2005 הייתה 35,000 עותקים.
דן לוי
דניאל ג'וזף לוי (באנגלית: Daniel Joseph Levy; נולד ב-9 באוגוסט 1983) הוא שחקן קולנוע וטלוויזיה, סופר, במאי ומפיק קנדי. נולד בטורונטו לשחקן יוג'ין לוי ודבורה דיווין, והחל את דרכו כמנחה טלוויזיה ב-MTV קנדה. לוי זכה לביקורות נלהבות כאשר שיחק בסדרת בקומדיית מצבים שיט'ס קריק, שהוא גם יצר וכיכב יחד עם אביו ואחותו, שרה.
לוי הפך לאדם הראשון שזכה בפרס אמי לבידור בפריים טיים בכל ארבעת התחומים הגדולים בשנה אחת. כמו כן זכה בארבעה פרס המסך קנדי מתוך שמונה-עשרה מועמדויות.
חיים אישיים.
לוי נולד בטורונטו, אונטריו, קנדה. בנם של דבורה דיווין והשחקן הקנדי יוג'ין לוי. הוא אחיה הגדול של השחקנית שרה לוי, המגלמת את המלצרית טווילה סנדס בסדרה "שיט'ס קריק", בו מככבים גם לוי ואביו. לוי למד בתיכון קולג'ייט בצפון טורונטו ובהמשך המשיך ללימודי קולנוע באוניברסיטת יורק ובאוניברסיטת ריירסון. משפחתו חוגגת את חג המולד ואת חנוכה. אביו של לוי הוא יהודי (אמו לא), והוא עלה לתורה וחגג בר מצווה.
לוי מחלק את זמנו בין טורונטו ללוס אנג'לס, אם כי אמר שלונדון היא "העיר החביבה עליו", לאחר שגר בה בשנת 2005. הוא גר עם הכלב שלו, רדמונד.
לוי נמנע בעבר מלתייג את נטייתו המינית בפומבי, אם כי בראיון למגזין "Flare" בשנת 2015 הוא כונה "חבר ב". בראיון שנערך עם אנדי כהן ב-2020, אישר לוי שהוא הומו והיה מחוץ לארון מאז שהיה בן 18.
דינוטרקס
דינוטרקס (באנגלית: Dinotrux) היא סדרת הנפשה ממוחשבת לילדים מבית היוצר של דרימוורקס, המבוססת על סדרת ספרים מאת כריס גאל. הסדרה עוסקת ביצורים מכניים, שילוב בין דינוזאורים לציוד מכני הנדסי, כשלצידם לטאות בצורת כלי עבודה, החיים בתקופת ה"מכאזואיקון" (משחק מילים על המזוזואיקון). הסדרה עלתה לאוויר ב-14 באוגוסט 2015 בנטפליקס, והיא כוללת 8 עונות ו-78 פרקים ששודרו במשך 4 שנים.
עלילה.
הסדרה מתרחשת בעולם פרה-היסטורי בדיוני, בתקופת ה"מכאזואיקון" (משחק מילים על המזוזואיקון), שמאוכלס על ידי ייצורים היברידים שכוללים "דינוטרקס" - שילוב של דינוזאורים עם ציוד מכני הנדסי, ו"כליטאות" ו"גריטאות" - שילוב של לטאות וכלי עבודה, ויצורים שונים כגון חרקים מכניים. הסדרה מתחילה כאשר דינוטרקס טוב לב מסוג טי-טרקס בשם טאי מתחבר עם כליטאה בשם רוויט, ואלה מארגנים חבורה של דינוטרקס שונים שחיים ועובדים יחד כדי לשרוד ולהגן על עצמם מפני די-סטרקטס, הטי-טרקס הרשע ששלט עד כה במכתש בו הם חיים. חבורתו של טאי כוללת דינוטרקס (מסוגים שונים, בהם טי-טרקס, דחפורטופס, מנופוזאור, אנקילוזבל ואשפזאורוס) וכליטאות שחיים בסימביוזה: הדינוטרקס מספקים לכליטאות אוכל והגנה, והכליטאות מתקנות אותם ומבצעות בהם עבודות תחזוקה. חבורתו של טאי בונה מוסך בו הם גרים וחיים. פרק טיפוסי כולל מזימה של די-סטרקטס להביס את טאי וחבורתו ולגרשם מהמכתש או להרסם, ואת סיכול תוכניתו בידי הדינוטרקס, לרוב על ידי בנייה של פתרון הנדסי בניצוחו של רוויט. הסדרה מדגישה את ערכי הרעות (חברות) ושיתוף הפעולה, כמו גם מציאת פתרונות קונסטרוקטיביים לבעיות וקשיים.
גבעות קוקרי
גבעות קוקרי (באנגלית: Kukri Hills) הוא רכס גבעות באזור העמקים היבשים מקמרדו, בארץ ויקטוריה, שבאנטארקטיקה.
אורכו של הרכס 46 קילומטרים; וכיוונו: מזרח - מערב.
הרכס מפריד בין קרחון פרר שמדרום לו לבין קרחון טיילור ועמק טיילור שמצפון לו.
שיא גובהן של הגבעות 2,000 מטרים מעל פני הים.
היסטוריה.
גילוי ומיפוי הרכס.
רכס הגבעות התגלה על ידי המשלחת האנטארקטית הבריטית (משלחת דיסקברי), אשר חקרה את אנטארקטיקה בין השנים 1901–1904, בפיקודו של רוברט פלקון סקוט.
מקור השם.
הרכס נקרא בשם זה, מאחר שצורתו מזכירה את צורת הקוקורי - הסכין המשמשת את הגורקה.
לקריאה נוספת.
• Manzoni, M., Nanni, T., Paleomagnetism of ordovician lamprophyres from Taylor Valley, Victoria Land, Antarctica, PAGEOPH 115, 961–977 (1977). https://doi.org/10.1007/BF00881219
קנטו השימוטו
קנטו השימוטו (ביפנית: 橋本 拳人; נולד ב-16 באוגוסט 1993) הוא כדורגלן יפני, המשחק כקשר במועדון וסקה בהשאלה מרוסטוב.
קריירת מועדונים.
טוקיו.
הוא נחשב לאחד השחקנים המבטיחים ביותר במחלקת הנוער של מועדון הכדורגל טוקיו וצורף להרכב הקבוצה הבוגרת מעונת 2011 . הוא לא מצא כל כך את מקומו בסגל, ולכן השימוטו הושאל לרואסו קומאמוטו לעונת 2013 ו-2014.
רוסטוב.
ב-9 ביולי 2020, מועדון הפרמייר ליג הרוסי, רוסטוב, הודיע כי הגיע להסכמה עם טוקיו על העברתו של האשימוטו והוא יחתום על חוזה לארבע שנים עם רוסטוב לאחר שיגיע לרוסיה ויעבור בדיקה רפואית. ב-23 באוגוסט 2020 הוא כבש את שערו הראשון עבור רוסטוב כדי להבטיח ניצחון חוץ 0–1 על אופה. במשחקם הבא שלושה ימים לאחר מכן הוא כבש שוב את השער היחיד במשחק נגד אוראל יקטרינבורג במשחק שהסתיים בניצחון 0–1. את הצמד הראשון בקריירה הבקיע במשחק נגד ארסנל טולה בניצחון 2–3 במחזור התשיעי, ב-27 בספטמבר 2020. הוא היה היפני השני בתולדות הליגה הרוסית, שהבקיע צמד. קדם לו קייסוקה הונדה, שעשה זאת במדי צסק"א מוסקבה, ב-2011 נגד קריליה סובייטוב סמרה ושוב ב-2012 נגד אלניה ולדיקווקז. הוא התבסס כאחד השחקנים ההתקפיים המבטיחים בהרכב רוסטוב ונצמד לצמרת טבלת מלכי השערים של הקבוצה בעונת 2020/2021.
ב-18 ביולי 2022 הושאל לוסקה.
קריירה בנבחרת.
הוא ערך את הופעת הבכורה שלו בנבחרת יפן ב-26 במרץ 2019 במשחק ידידות נגד בוליביה.
Naughty (שיר של רד ולווט – איירין &amp; סולגי)
Naughty (בעברית: שובב/ה) הוא שיר שהוקלט על ידי להקת הבת הדרום קוריאנית רד ולווט – איירין &amp; סולגי. השיר יצא לאור כסינגל השני מתוך מיני-אלבום הבכורה של הלהקה, "Monster", ב-20 ביולי 2020. הרמיקס הרשמי של השיר פורסם ביחד עם וידאו קליפ ב-30 ביולי בשיתוף פעולה עם הדי ג'יי דמייקאט.
לחן ומילים.
השיר כולל מקצב קופצני וקצבי והוק קליט. מילות השיר משוות את המתח שמורגש במערכת יחסים מרגשת למשחק מחבואים. איירין וסולגי פרסמו רמיקס בשיתוף פעולה עם הדי ג'יי דמייקאט." לאחר יציאתו הראשונית, "Naughty" זכה לביקורות חיוביות מטעם מבקרי המוזיקה ואתרי מוזיקה שונים כדוגמת "IZM" ופיפל.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.
הצלחה מסחרית.
השיר הגיע בשיאו למקום השישי במצעד שירי העולם הדיגיטליים של ארצות הברית והפך לשיר שהגיע למקום הגבוה ביותר במצעד מהמיני-אלבום.
Dead Oceans